
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ανάκληση της 700717/9.6.86 απόφαση του Νομάρχη Πειραιά 1 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ορίων κατηγοριοποίηση και όροι και περιορισμοί δό¬ 
μησης στον οικισμό ΔΟΡΙΖΑΣ του Ν. Αρκαδίας. 2 

Καθορισμός ορίων κατηγοριοποίηση και^όροι και περιορισμοί δό¬ 
μησης στον οικισμό ΚΑΤΩ ΑΣ£Α του Ν. Αρκαδίας. 3 

Καθορισμός ορίων, κατηγοριοποίηση και όροι και περιορισμοί δό¬ 
μησης στον οικισμό Νεροφράκτης Κοινότητας Νεροφράκτη Ν. 
Δράμας. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 702233 (1) 


Ανάκληση της 700717/9.6.86 απόφασης του Νομάρχη Πειραιά 
Ο ΝΟΜΑΡΧΗΣ ΠΕΙΡΑΙΑ 
' Εχοντες υπόψη: 

1) Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλοΰ και παραλίας» όπως τροποποιήθηκαν και συμπληρώ¬ 
θηκαν μεταγενέστερα με τις διατάξεις: α) του άρθρου 13 του Ν. 
1078/1980 και β) του άρθρου 23 του Ν. 1337/1983. 


2) Τις διατάξεις της παραγράφου 9 του άρθρου 1 του κεφαλαίου 
Β' της 0.208/181/?6.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3) Τις διατάξεις του άρθρου 1 της παραγράφου 1 του Ν. 3200/55 
(ΦΕΚ 97/Α/55) «περί διοικητικής αποκέντρωσης» σε συνδυασμό με 
τις διατάξεις του από 28/6/1955 ΒΔ/τος «περί εξαιρέσεως από της 
κατά το άρθρο 1- παράγραφος 1 του Ν. 3200/1955 αρμοδιότητος 
των Νομαρχών αντικειμένων τινών αρμοδιότητος του Υπουργού των 
Οικονομικών», του ΒΔ 704/1970 και του άρθρου 1 παράγραφος 5 
του ΠΔ 71/25.2.1948, σχετικά με τη μετάβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου. 

4) Την 700717/9.6.86 απόφαση του Νομάρχη Πειραιά «περί κα¬ 
θορισμού των ορίων του αιγιαλού και δημιουργίας ζώνης παραλίας 
στη θέση Κάβο Φανάρι μέχρι Ντάπια Σπετσών. 

5) Την δημιουργία κοινωνικού προβλήματος από το γεγονός ότι 
στα όρια των καθοριζομένων ορίων αιγιαλού- παραλίας υπάρχουν κτί¬ 
ρια που έχουν κυρηχθεί διατηρητέα ή άλλα παραδοσιακού χαρακτήρα 
των οποίων η διατήρηση θεωρείται απαραίτητη για την προστασία 
της Εθνικής μας Κληρονομιάς, αποφασίζουμε: 

Ανακαλούμε την 700717/9.6.86 απόφαση και εντελλόμεθα την 
εκ νέου κίνηση διαδικασίας επαναχάραξης οριογραμμής αιγιαλού- πα¬ 
ραλίας. 

Πειραιάς, 23 Δεκεμβρίου 1986 
Ο Νομάρχης 
ΑΝΔΡΕΑΣ ΦΟΥΡΑΣ 











896 


ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (1 ΕΥΧΦΣ I Ε IΑΚI υ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 835 ΕΠΑ (2) 

Καθορισμός ορίων χατηγοριοποίηση και όροι και περιορισμοί δόμησης 
στον οιχισμό ΔΟΡΙΖΑΣ του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
’ Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
«ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής «αναγνώρισής των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την υπ’ αριθ. 14/4.12.86 γνωμοδότηση του Συμβουλίου ΧΟΠ 
του Νομού. 

6. Τις υπ’ αριθ. αποφάσεις των Κοινοτικών Συμβουλίων, αποφασί¬ 
ζουμε: 

I. Καθορίζουμε τα όρια των οικισμών ΔΟΡΙΖΑΣ της Κοινότητιχς 
ΔΟΡΙΖΑΣ του Ν. Αρκαδίας με στοιχεία 1, 2, 3, όπως αυτά φαίνονται 
στα συνοδευτικά της παρουσίας σχεδιαγράμματα σε κλίμ. 1:5.000, 
που αποτελούν «αναπόσπαστα μέρη της απόφασης αυτής και συντά¬ 
χθηκαν βάσει στοιχείων χαρτών και επί τόπου ελέγχου. ’ 

II. Καθορίζουμε την κατηγορία του οικισμού ΔΟΡΙΖΑΣ όπως ανα- 
φέρεται στον πίνιακα Α. 


III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τους 
οικισμούς ΔΟΡΙΖΑΣ αρτιότητα γηπέδου 300 τμ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης 

Για τους οικισμούς της ομάδας 

Α. ΔΟΡΙΖΑΣ τους ειδικούς όρους δόμησης που αναγράφονται στην 
καρτέλα που συνοδεύει την μελέτη των ορίων του οικισμού. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίιχς και ΠΕ της Νομαρχίας ώστε 
να εξασφοιλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατιχξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβερνή- 
σεως. 

Τρίπολη, 11 Δεκεμβρίου 1986 
Ο Νομάρχης 
ΓΡ. ΝΙΩΤΗΣ 


Οικισμός. 



Υπουργείο Χωροταξίες Οικισμού και Περιβάλλοντος 

ΔΙΕΥ0ΥΝ1Η ΧΠΡΟΤΑίΙΑΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 836 ΕΠΑ (3) 

Καθορισμός ορίων χατηγοριοποίηση χαι όροι χαι περιορισμοί δόμησης 
στον οιχισμό ΚΑΤΩ ΑΣΕΑ του Ν. Αρχαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΪΈ. 

5 Την υπ’ αριθ. 14/4.12.86 γνωμοδότηση του Συμβουλίου ΧΟΠ 
του Νομού. 

6. Τις υπ’ αριθ. αποφάσεις των Κοινοτικών Συμβουλίων, αποφασί¬ 
ζουμε: 

I. Καθορίζουμε τα όρια του οικισμού ΚΑΤΩ ΑΣΕΑ της Κοινότητας 
ΑΣΕΑΣ του Ν. Αρκαδίας με στοιχεία 1, 2, 3, όπως αυτά φαίνονται 
στα συνοδευτικά της παρούσας σχεδιαγράμματα σε κλΐμ. 1:5.000, 
που αποτελούν αναπόσπαστα μέρη της απόφασης αυτής και συντά¬ 
χθηκαν βάσει στοιχείων χαρτών και επί τόπου ελέγχου. 

II. Καθορίζουμε την κατηγορία του οικισμού ΚΑΤΩ ΑΣ£Α όπως 
οινφέρεται στον πίνακα ΑΙΙ. 


ι _ 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τους 
οικισμούς ΚΑΤΩ ΑΣΕΑ αρτιότητα γηπέδου 500 τμ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης. 

Για τους οικισμούς της ομάδας 

Α. ΚΑΤΩ ΑΣΕΑ τους ειδικούς όρους δόμησης που αναγράφονται 
στην καρτέλα που συνοδεύει την μελέτη των ορίων του οικισμού. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 11 Δεκεμβρίου 1986 
Ο Νομάρχης 
ΓΡ. ΝΙΩΤΗΣ 

Υπουργείο Χωροταξίες Οικισμού και Περιβάλλοντος 

ΛΙΟΥΟΥΝΙΗ Χ.ΟΡΟΤΑΙΙΑΪ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ- ΠΕ720/86 (4) 

Καθορισμός ορίων, χατηγοριοποίηση και όροι και περιορισμοί δόμη¬ 
σης στον οικισμό Νεροφράκτης Κοινότητας Νεροφράκτη Ν. Δράμας. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί 
διοικητικής αποκεντρώσεως». 

2. Τις διατάξεις του Α.Ν. 314/68 «περί παροχής αρμοδιοτήτων 
στο Τπουργό Β. Ελλάδος και τους Νομάρχες» όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της 17.7.23 «περί σχεδίων πόλεων». 

4. Τις διατάξεις του Ν. 1337/83 όπως τροποποιήθηκαν με τον Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους κατηγορίες αυτών 
και καθορισμός όρων και περιορισμών δόμησής τους. 

7. Τις προτάσεις των ιδιωτών μελετητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων. 

8. Τα δελτία αρχιτεκτονικής αναγνώρισης των οικισμών, που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

9. Τα πληθυσμιακά στοιχεία της τελευταίας απογραφής του Κρά¬ 
τους της Ε.Σ.Υ.Ε. 

10. Την με αριθμό 4/10.2.86 απόφαση Κοινοτικού Συμβουλίου 
της Κοινότητας Νεροφράκτη. 

11. Την με αριθμό 12 (θέμα 9) 15.12.86 γνωμοδότηση του Συμ¬ 
βουλίου ΠΕ.ΧΩ.ΔΕ. του Νομού, αποφασίζουμε: 

1. Καθορίζουμε τα όρια του οικισμού Νεροφράκτη της Κοινότητας 
Νεροφράκτη του Ν. Δράμας με στοιχεία 1, 2, 3, 4, 17, 18, 5, 6, 7, 
8, 9, 10, 11, 12, 13, 14, 15, 16 1 όπως αυτά φαίνονται στο 
συνοδευτικό της παρούσας διάγραμμα με κλίμακα 1:5.000 που απο¬ 
τελεί αναπόσπαστο μέρος αυτής και συντάχτηκε βάσει στοιχεία χαρ¬ 
τών και επιτόπιο έλεγχο. 

2. Κατατάσουμε τον οικισμό Νεροφράκτη της Κοινότητας Νερο¬ 
φράκτη του Ν. Δράμας σύμφωνα με το δελτίο κατηγοροποίησης των 
οικισμών της μελέτης των ανοικτών πόλεων του Νομού σε Αδιάφορο, 
Στάσιμο, Συνεκτικό Μεσαίο. 

3. Καθορίζουμε γενικούς και ειδικούς όρους και περιορισμούς δό¬ 
μησης για τον προαναφερόμενο οικισμό και για κάθε τομέα του όπως 
αυτοί φαίνονται στο συνοδευτικό της παρούσας διάγραμμα. 

Α' Γενικοί όροι δόμησης. 

α. Τομέας I (Σχέδιο διανομής) 

Ελάχιστο Πρόσωπο: 14 μέτρα. 


Ελάχιστο Εμβαδό: 300 τετρ. μέτρα. 

Συντελεστής Δόμησης: 0,8. 

Μέγιστο ύψος κτιρίων: 7,50 μέτρα. 

β. Τομέας II (Υπόλοιπο τμήμα οικισμού). 

Ελάχιστο Εμβαδό: 800 τετρ. μέτρα. 

Μέγιστο ύψος κτιρίων: 7,50 μέτρα. 

Για το πρόσωπο και τη μέγιστη δυνατότητα δόμησης στο τομέα 
αυτό ισχύουν τα αναφερόμενα στα άρθρα 5 και 6 του Π.Δ. της 24. 
4.85 (ΦΕΚ 181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.85 ημέρα δημο¬ 
σίευσης του από 24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περι¬ 
πτώσεις, χωρίς υπέρβαση του Σ.Δ. ή της δυνατότητας μεγίστης δόμη- 
σης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος χτισμάτων του οικισμού. 

ιι) Λόγω υψομετρικών διαφορών του οικοπέδου, 
ε) Κατά τα λοιπά ισχύουν οι γενικοί όροι δόμησης του Π.Δ. της 24.4. 
85. 

Β' Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης 
της ομάδας Γ (αδιάφοροι) όπως ορίστηκαν με τη ΤΠ - ΠΕ 
5830/26.11.86 απόφασή μας και αναγράφονται στην καρτέλα που 
συνοδεύει την παρούσα απόφαση. 

4. Γενικά: 

α) Πριν από οποιαδήποτε κατάτμηση οικοπέδου μέσα στα όρια του 
οικισμού θα πρέπει να θεωρείται το σχετικό Τοπογραφικό διάγραμα 
από το Τμήμα Πολεοδομίας και Π.Ε. του Νομού. Στα τμήματα του 
οικισμού χωρίς εγκεκριμένο σχέδιο θα πρέπει να εξασφαλίζεται η συ¬ 
νέχεια των υπαρχόντων κοινοχρήστων χώρων και η δημιουργία χώ¬ 
ρων σύμφωνα με τα οριζόμενα στις διατάξεις της παραγράφου 1 του 
άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων, μικρών οικοπέδων κ.λπ. 

δ) Η παρούσα απόφαση με το σχεδιάγραμμα οριοθέτησης και δια¬ 
χωρισμού τομέων καθώς και την καρτέλα των ειδικών όρων δόμησης 
να δημοσιευθεί στην Εφημερίδα της Κυβερνήσεως. 

Δράμα, 19 Δεκεμβρίου 1986 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

